Na temelju članka 60. stavka 7. Zakona o poljoprivredi („Narodne novine“ broj, 118/2018) ministrica poljoprivrede donosi

**PRAVILNIK O**

**PROIZVOĐAČKIM ORGANIZACIJAMA**

ODJELJAK 1

UVODNE ODREDBE

*Sadržaj*

Članak 1.

(1) Ovim Pravilnikom definiraju se oblici udruživanja, uvjeti i način priznavanja organizacija proizvođača, udruženja organizacija proizvođača, sektorskih organizacija i drugih oblika udruženja proizvođača u skladu s Uredbama iz stavka 2. ovoga članka.

(2) Ovim Pravilnikom se osigurava provedba sljedećih uredbi Europske unije:

– Uredbe (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20. 12. 2013.) kako je posljednji put izmijenjena Uredbom (EU) 2017/2393 Europskog parlamenta i Vijeća od 13. prosinca 2017. o izmjeni uredaba (EU) br. 1305/2013 o potpori ruralnom razvoju iz Europskoga poljoprivrednog fonda za ruralni razvoj (EPFRR), (EU) br. 1306/2013 o financiranju, upravljanju i nadzoru zajedničke poljoprivredne politike, (EU) br. 1307/2013 o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike, (EU) br. 1308/2013 o uspostavljanju zajedničke organizacije tržišta poljoprivrednih proizvoda i (EU) br. 652/2014 o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal. (SL L 350, 29. 12. 2017.) (u daljnjem tekstu: Uredba (EU) br. 1308/2013),

- Delegirane Uredbe Komisije (EU) 2017/891 od 13. ožujka 2017. o dopuni Uredbe (EU) br. 1308/2013 Europskog parlamenta i Vijeća u pogledu sektoru voća i povrća te prerađevina voća i povrća i o dopuni Uredbe (EU) br. 1306/2013 Europskog parlamenta i Vijeća u pogledu novčanih kazni koje će se primjenjivati u tim sektorima i o izmjeni Provedbene uredbe Komisije (EU) br. 543/2011 (SL L 138, 25.05.2017.) kako je posljednji puta izmijenjena Delegiranom uredbom Komisije (EU) 2018/1145 od 07. lipnja 2018. o izmjeni Delegirane uredbe Komisije (EU) 2017/891 u pogledu proizvođačkih organizacija u sektoru voća i povrća (SL L 208, 17. 8. 2018.) (u daljnjem tekstu: Uredba (EU) br. 891/2017),

- Delegirane Uredbe Komisije (EU) 2016/232 od 15. prosinca 2015. o dopuni Uredbe (EU) br. 1308/2013 Europskog parlamenta i Vijeća s obzirom na određene aspekte suradnje proizvođača (SL L 44, 19. 2. 2016.) (u daljnjem tekstu: Uredba (EU) br. 232/2016),

- Provedbene Uredbe Komisije (EU) 2017/892 od 13. ožujka 2017. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u sektoru voća i povrća te prerađevina voća i povrća (SL L 138, 25. 5. 2017.) kako je posljednji put izmijenjena Provedbenom Uredbom Komisije (EU) 2018/1146 od 07. lipnja 2018. o izmjeni Provedbene uredbe (EU) 2017/892 o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u sektoru voća i povrća te prerađevina voća i povrća i Uredbe (EZ) br. 606/2009 o utvrđivanju određenih detaljnih pravila za provedbu Uredbe Vijeća (EZ) br. 479/2008 o pogledu kategorije proizvoda od vinove loze, enoloških postupaka i primjenjivih ograničenja (SL L 208, 17.8. 2018.) (u daljnjem tekstu: Uredba (EU) br. 892/2017),

- Uredbe(EU) br. 1307/2013 Europskog parlamenta i vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20. 12. 2013.) kako je posljednji put izmijenjena Uredbom (EU) 2019/288 Europskog parlamenta i Vijeća od 13. veljače 2019. o izmjeni uredaba (EU) br. 1305/2013 i (EU) br. 1307/2013 u pogledu određenih pravila o izravnim plaćanjima i potpori ruralnom razvoju za 2019. i 2020. (SL L 53, 22. 2. 2019.). (u daljnjem tekstu: Uredba (EU) br. 1307/2013),

*Pojmovnik*

Članak 2.

(1) Pojedini pojmovi korišteni u ovome Pravilniku imaju sljedeće značenje:

 1. *Proizvođač* je fizička ili pravna osoba ili skupina fizičkih ili pravnih osoba, koje obavljaju poljoprivrednu djelatnost na poljoprivrednom gospodarstvu na prostornom području Europske unije, i registriran je u Republici Hrvatskoj, a obuhvaća sljedeće organizacijske oblike:

– obiteljsko poljoprivredno gospodarstvo (OPG)

– obrt registriran za obavljanje poljoprivredne djelatnosti

– trgovačko društvo ili zadruga registrirana za obavljanje poljoprivredne djelatnosti te

– druga pravna osoba.

2. *Proizvođačka organizacija* je pravna osoba ili jasno definirani dio pravne osobe koji ispunjava uvjete iz članaka 4. i 5. ovoga Pravilnika.

3. *Sektorska organizacija*  je pravni subjekt sastavljen od predstavnika gospodarskih djelatnosti povezanih s proizvodnjom, preradom i/ili trgovinom proizvoda iz sektora navedenih u članku 1. stavku 2. Uredbe (EU) br. 1308/2013, osnovan na inicijativu svih ili nekih organizacija ili udruženja koji je sačinjen te djeluje na postizanju posebnog cilja koji može uključivati jedan ili više cilja navedenih u članku 157. stavku 1. podstavku (c) Uredbe (EU) br. 1308/2013.

4. *Transnacionalna proizvođačka organizacija* je pravni subjekt koji čine poljoprivredna gospodarstva članova proizvođača, a koja se nalaze i registrirana su u nekoj drugoj državi članici.

5. Član *proizvođač* je proizvođač u smislu točke 1. ovoga članka koji je član jednog od oblika udruženja proizvođača iz članka 3. ovoga Pravilnika.

6. Član *ne proizvođač* je fizička ili pravna osoba koja je član jednog od oblika udruženja proizvođača iz članka 3. ovoga Pravilnika, a ne obavlja djelatnost proizvodnje poljoprivrednih proizvoda u jednom ili više sektora za koji je oblik udruženja proizvođača priznat ili obavlja neku drugu nepoljoprivrednu djelatnost.

7*. Društvo kći* znači društvo u skladu s člankom 2. točkom (c) Uredbe (EU) br. 891/2017.

8*. Udruženje proizvođačkih organizacija* je udruženje najmanje dvije priznate proizvođačke organizacije.

9. *Eksternalizacija* znači povjeravanje bilo koje djelatnosti proizvođačke organizacije vanjskim izvršiteljima osim proizvodnje, u skladu s člankom 3. Uredbe (EU) br. 232/2016.

 (2) Ostali pojmovi u smislu ovoga Pravilnika imaju jednako značenje kao pojmovi navedeni u članku 3. Zakona o poljoprivredi („Narodne novine“, broj 118/2018).

ODJELJAK 2

OBLICI UDRUŽENJA PROIZVOĐAČA I NJIHOVE OSNOVNE ZNAČAJKE

*Oblici udruženja proizvođača*

 *Članak 3.*

(1) U skladu s Glavom II., Odjeljcima 1.,2. i 3. Uredbe (EU) br. 1308/2013 te Uredbom (EU) br. 232/2016 proizvođači iz članka 2. stavka 1. ovoga Pravilnika mogu se udružiti u sljedeće organizacijske oblike:

1. proizvođačke organizacije;
2. udruženja proizvođačkih organizacija;
3. sektorske organizacije;
4. transnacionalne organizacije;
5. transnacionalno udruženje organizacija proizvođača;
6. transnacionalne sektorske organizacije.

(2) Glavne aktivnosti organizacijskih oblika iz stavka 1. podstavaka (a), (b), (d) i (e) su proizvodnja, koncentracija ponude i stavljanje na tržište proizvoda svojih članova za koje su priznati.

(3) Glavne aktivnosti organizacijskih oblika iz stavka 1. podstavaka (c) i (f) odnose se na očuvanje stabilnosti sektora, uređenje odnosa među dionicima u sektoru (lanac opskrbe) i osiguranje tržišne transparentnosti sektora u kojem su priznate.

(4) Iznimno od stavka 3. ovoga članka u sektorima maslinovog ulja, stolnih maslina i duhana, glavne aktivnosti mogu uključivati i proizvodnju, preradu ili trgovinu, u skladu s člankom 162. Uredbe (EU) br. 1308/2013.

POSTUPAK PRIZNAVANJA PROIZVOĐAČKE ORGANIZACIJE

*Opći uvjeti za priznavanje*

Članak 4.

(1) Proizvođačka organizacijaje osnovni oblik dobrovoljnog udruživanja proizvođača nastao na inicijativu njezinih članova i kontroliran od strane istih, sa svrhom jačanja tržišne konkurentnosti.

(2) Ministarstvo nadležno za poljoprivredu (u daljnjem tekstu: Ministarstvo) priznat će proizvođačku organizaciju koja ispunjava sljedeće uvjete:

1. pravna je osoba ili jasno definirani dio pravne osobe,
2. osnovana je na inicijativu proizvođača koji se bave poljoprivrednom djelatnošću iz članka 4. stavka 1. podstavka (c) Uredbe (EU) br. 1307/2013 i kontrolirane su od strane istih u skladu s člankom 153. Uredbe (EU) br. 1308/2013,
3. osnovali su je proizvođači registrirani za obavljanje poljoprivredne djelatnosti u jednom od sektora navedenih u članku 1. stavku 2. Uredbe (EU) br. 1308/2013,
4. prije stjecanja statusa priznavanja obavljaju najmanje jednu od aktivnosti navedenih u članku 152. stavku 1. podstavku (b) Uredbe (EU) br. 1308/2013,
5. djeluje na postizanju posebnog cilja koji može uključivati barem jedan od ciljeva navedenih u članku 152. stavku 1. podstavku (c) Uredbe (EU) br. 1308/2013,
6. navedene u članku 6. ovoga Pravilnika u skladu s člankom 154. stavkom 1. podstavkom (b) Uredbe (EU) br. 1308/2013,
7. pruža dostatne dokaze u skladu s člankom 154. stavkom 1. podstavkom (c) Uredbe (EU) br. 1308/2013,

imaju donesen pravni akt u skladu s člankom 6. ovoga Pravilnika.

1. Ministarstvo će priznati i proizvođačku organizaciju koja ispunjava sljedeće uvjete:

- u sektoru voća i povrća, iznimno od stavka 1. podstavka (e) ovoga članka, ako djeluje u skladu s člankom 160. Uredbe (EU) br. 1308/2013,

- u sektoru mlijeka i mliječnih proizvoda, iznimno od stavka 1., ako djeluje u skladu s odredbama članaka 153. stavka 3. i 161. Uredbe (EU) br. 1308/2013.

*Minimalni uvjeti za priznavanje*

Članak 5.

(1) Uvjet za priznavanje iz članka 4. stavka 1. podstavka (f) ovoga Pravilnika jesu minimalan broj članova i vrijednost utržive proizvodnje.

(2) Ministarstvo će priznati proizvođačku organizaciju u sektorima iz članka 1. stavka 2. Uredbe (EU) br. 1308/2013 ako ispunjava sljedeće minimalne uvjete:

* može dokazati da je čini najmanje članova proizvođača
* može dokazati vrijednost utržive proizvodnje od najmanje 00000000 HRK u skladu s referentnim razdobljem iz članka 8. ovoga Pravilnika.

(3) Vrijednost utržive proizvodnje člana ne proizvođača ne uzima se u obzir kod priznavanja proizvođačke organizacije.

*Pravni akt*

Članak 6.

(1) Pravna osoba ili jasno definirani dio pravne osobe u svrhu stjecanja statusa proizvođačke organizacije u skladu s člankom 4. stavkom 2. podstavkom (h) ovoga Pravilnika mora posjedovati pravni akt kojim se uređuju pravila i propisi o uređenju iste.

(2) Pravni akt iz stavka 1. ovoga članka ovisno o obliku registracije pravne osobe ili jasno definiranog dijela pravne osobe koja podnosi Zahtjev može biti:

a) Pravila zadruge,

b) Društveni ugovor trgovačkog društva,

c) Statut dioničkog društva,

(3) Pravni akt iz stavka 2. ovoga članka mora sadržavati odredbe članka 153. stavaka 1. i 2. Uredbe (EU) br. 1308/2013.

(4) Iznimno od stavka 3. ovoga članka, pravni akt iz stavka 2. ovoga članka u sektoru mlijeka i mliječnih proizvoda ne mora sadržavati odredbe iz stavaka 1. i 2. članka 153. Uredbe (EU) br. 1308/2013.

*Postupak podnošenja zahtjeva za priznavanje*

Članak 7.

(1) Pravna osoba ili jasno definirani dio pravne osobe podnosi Ministarstvu Zahtjev za priznavanje statusa proizvođačke organizacije.

(2) Uz Zahtjev iz stavka 1. ovoga članka prilaže se:

1. pravni akt iz članka 6. ovoga Pravilnika (ovjerena preslika),
2. izvadak iz Sudskog registra (ne stariji od 3 mjeseca),
3. potvrda banke o žiro računu,
4. potpisni karton,
5. potpisanu i ovjerenu Izjavu osobe ovlaštene za zastupanje (Prilog I),
6. dokaz o uplaćenoj upravnoj pristojbi u skladu sa stavkom 1. Priloga I. Uredbe o tarifi upravnih pristojbi („Narodne novine“, broj 8/17, 37/17, 129/17 i 18/19),
7. dokaz o vrijednosti utržene proizvodnje u skladu s člankom 5. ovoga Pravilnika,
8. dokaz o obujmu (količini) proizvodnje u skladu s člankom 8. ovoga Pravilnika,
9. plan rada proizvođačke organizacije (Prilog III).

(3) Ministarstvo će u postupku utvrđivanja ispunjavanja uvjeta iz članaka 4. i 5. ovoga Pravilnika, nakon provedene administrativne obrade podnesenog Zahtjeva, provesti i kontrolu na terenu.

(4) Ministarstvo će izdati Rješenje o priznavanju proizvođačke organizacije u skladu s člankom 154. stavkom 4. podstavkom (a) Uredbe (EU) br. 1308/2013 ako su ispunjeni uvjeti iz članaka 4., 5. i 6. ovoga Pravilnika te stavaka 1.,2. i 3. ovoga članka.

(5) Rješenje iz stavka 4. ovoga članka izdaje se za sektor iz članka 1. stavka 2. Uredbe (EU) br. 1308/2013 za koje je Zahtjev podnesen.

(6) Iznimno od stavka 5. ovoga članka, u sektoru voća i povrća, Ministarstvo će priznati proizvođačku organizaciju za jedan ili više proizvoda tog sektora u skladu s člankom 159. Uredbe (EU) br. 1308/2013.

(7) Zahtjev iz stavka 1. ovoga članka nalazi se u Prilogu I i sastavni je dio ovoga Pravilnika.

*Referentno razdoblje*

Članak 8.

(1) Referentno razdoblje predstavlja minimalno uzastopno 12-mjesečno razdoblje za godinu koja prethodi godini podnošenja Zahtjeva za priznavanje.

(2) Iznimno od stavka 1. ovoga članka, u sektoru voća i povrća referentno razdoblje predstavlja minimalno uzastopno 12-mjesečno razdoblje koje počinje najranije 1. siječnja treće godine prije godine za koju je priznavanje zatraženo i završava najkasnije 31. prosinca godine koja prethodi godini za koju je priznavanje zatraženo.

*Stavljanje na tržište proizvoda Proizvođačke organizacije*

Članak 9.

(1) Glavna djelatnost proizvođačke organizacije jest objedinjavanje ponude i stavljanje na tržište proizvoda svojih članova iz sektora za koje je priznata u skladu s člankom 4. ovoga Pravilnika.

(2) Proizvodi iz stavka 1. ovog članka, stavljaju se na tržište putem zajedničkog računa proizvođačke organizacije.

(3) Proizvode iz stavka 1. ovoga članka proizvođačka organizacija stavlja na tržište poštujući načela kratkih lanaca opskrbe.

(4) Član proizvođačke organizacije može posredstvom proizvođačke organizacije na tržište staviti dio ili ukupnu količinu vlastite proizvodnje iz stavka 1. ovog članka, o čemu evidenciju vode proizvođačka organizacija i član.

(5) Član proizvođačke organizacije, ne može samostalno na tržište stavljati proizvode za koje je proizvođačka organizacija priznata, na način da nelojalno konkurira i dovodi u nepovoljniji položaj proizvođačku organizaciju čiji je i sam član.

(6) Proizvođačka organizacija u sektoru voća i povrća može prodavati proizvode proizvođača koji nisu članovi proizvođačke organizacije, ako je priznata za te proizvode i ako je gospodarska vrijednost te djelatnosti niža od vrijednosti njezine proizvodnje stavljene na tržište izračunate u skladu s člankom 22. Uredbe (EU) br. 891/2017.

(7) Ukupan iznos trženja iz stavka 2. ovoga članka u referentnom razdoblju iz članka 8. ovoga Pravilnika predstavlja vrijednost utržene proizvodnje stavljene na tržište.

(8) U sektoru voća i povrća, postotak proizvodnje stavljen na tržište posredstvom proizvođačke organizacije iznosi najmanje 75% u skladu s člankom 12. stavkom 1. Uredbe (EU) br. 891/2017.

(9) U sektoru voća i povrća, postotak proizvodnje stavljen na tržište bez posredovanja proizvođačke organizacije iznosi najviše 25% te se može povećati do 40% u slučajevima utvrđenim člankom 12. stavkom 2. Uredbe (EU) br. 891/2017.

(10) U sektoru voća i povrća, izračun vrijednosti proizvodnje namijenjene preradi izračunava se kao paušalna stopa u skladu s uvjetima navedenim u članku 22. stavkom 2. Uredbe (EU) br. 891/2017.

(11) Stavljanje na tržište proizvoda za koje je priznata kupljenih izravno od druge proizvođačke organizacije kao i proizvoda za koje proizvođačka organizacija nije priznata ne smatra se dijelom djelatnosti proizvođačke organizacije i ne uzima se u obzir prilikom izračuna vrijednosti utržene proizvodnje.

*Vrijednost utržive proizvodnje*

Članak 10.

(1) Vrijednost utržene proizvodnje je vrijednost koja je proizašla iz prodaje proizvoda koje su proizveli članovi proizvođači proizvođačke organizacije za koje je ta proizvođačka organizacija priznata.

(2) Ako proizvodi za koje pravna osoba ili jasno definirani dio pravne osobe podnosi Zahtjev, nisu stavljani na tržište u skladu s člankom 9. stavkom 2. ovoga Pravilnika, za izračun ukupne vrijednosti utržive proizvodnje uzima se zbroj pojedinačnih vrijednosti utržene proizvodnje svih članova proizvođača u skladu s člankom 8. ovoga Pravilnika.

(3) Iznimno, u sektoru voća i povrća, član proizvođačke organizacije može staviti na tržište proizvode putem druge proizvođačke organizacija koju je odredila njegova matična proizvođačka organizacija, ali ta vrijednost utržene proizvodnje ulazi u vrijednost utržene proizvodnje druge proizvođačke organizacije.

(4) Prilikom podnošenja Zahtjeva, obujam proizvodnje i udjel vrijednosti utržene proizvodnje jednog člana proizvođačke organizacije u ukupnom obujmu i ukupnoj vrijednosti utržive proizvodnje proizvođačke organizacije ne smije iznositi više od 50%.

*Povjeravanje djelatnosti vanjskim izvršiteljima*

Članak 11.

Priznata proizvođačka organizacija, u skladu s člankom 3. Uredbe (EU) br. 232/2016, može bilo koju od svojih djelatnosti, osim proizvodnje, povjeriti vanjskim izvršiteljima, uključujući i društvo kći u skladu s člankom 13. Uredbe (EU) br. 891/2017., pod uvjetom da je proizvođačka organizacija ili udruženje proizvođačkih organizacija odgovorno za provođenje tih djelatnosti i za opću kontrolu upravljanja i nadzor poslovnog dogovora za provođenje djelatnosti.

 *Priznavanje udruženja proizvođačkih organizacija*

 Članak 12.

(1) Ministarstvo će na temelju podnesenog Zahtjeva, u skladu s člankom 156. Uredbe (EU) br. 1308/2013, priznati udruženja proizvođačkih organizacija:

(a) u sektorima poljoprivrednih proizvoda iz članka 1. stavka 2. Uredbe (EU) br. 1308/2013 koja su osnovana na inicijativu najmanje dvije priznate proizvođačke organizacije,

(b) u sektoru mlijeka i mliječnih proizvoda ako je udruženje sposobno učinkovito obavljati bilo koju od aktivnosti priznate proizvođačke organizacije i ispunjava uvjete iz članka 161. stavka 1. Uredbe (EU) br. 1308/2013.

(2) Priznate proizvođačke organizacije dostavit će Ministarstvu Zahtjev za priznavanje udruženja proizvođačkih organizacija iz Priloga I ovoga Pravilnika.

 *Sektorska organizacija*

 Članak 13.

(1) Ministarstvo će na temelju podnesenog Zahtjeva sektorske organizacije, u skladu s člankom 157. Uredbe (EU) br. 1308/2013, priznati sektorsku organizaciju iz jednog ili više sektora poljoprivrednih proizvoda iz članka 1. stavka 2. Uredbe (EU) br. 1308/2013 u jednoj ili više regija na određenom području.

(2) Sektorske organizacije dostavit će Ministarstvu Zahtjev iz Priloga II koji je sastavni dio ovoga Pravilnika uz koji će priložiti dokaze da:

(a) su sastavljene od predstavnika gospodarskih djelatnosti povezanih s proizvodnjom i najmanje jednom od sljedećih faza lanca opskrbe: preradom ili trgovinom, uključujući distribuciju proizvoda u jednom ili više sektora,

(b) su osnovane na inicijativu svih ili nekih proizvođačkih organizacija ili udruženja proizvođačkih organizacija koja ih sačinjavaju,

(c) uzimajući u obzir interese svojih članova i potrošača, djeluju na postizanju posebnog cilja koji može uključivati jedan ili više ciljeva iz članka 157. stavka 1. podstavka (c) Uredbe (EU) br. 1308/2013.

(3) U sektorima maslinovog ulja i stolnih maslina te duhana, posebni cilj za sektorsku organizaciju iz članka 157. stavka 1. točke (c) može uključiti i jedan od sljedećih ciljeva:

(a) koncentraciju i usklađivanje ponude te stavljanje na tržište proizvoda svojih članova,

(b) zajedničko prilagođavanje proizvodnje i prerade zahtjevima tržišta i poboljšanje proizvoda,

(c) promicanje racionalizacije i unapređenja proizvodnje i prerade.

(4) Ministarstvo će priznati sektorsku organizaciju u sektoru mlijeka i mliječnih proizvoda pod uvjetom da ispunjava uvjete iz članka 163. stavka 1. Uredbe (EU) br. 1308/2013.

*Inspekcijski nadzor*

Članak 14.

(1) Inspekcijski nadzor pravila koja se odnose na proizvođačke organizacije u skladu s člankom 154. stavkom 5. Zakona o poljoprivredi (NN 118/18) provodi poljoprivredna inspekcija Državnog inspektorata Republike Hrvatske.

(2) Poljoprivredna inspekcija će najmanje jednom godišnje, kao i na zahtjev Ministarstva, obaviti inspekcijski nadzor kako bi se utvrdilo jesu li priznate proizvođačke organizacije u skladu s kriterijima za priznavanje iz Glave II Poglavlja III Uredbe (EU) br. 1308/2013, članka 60. stavka 7. Zakona o poljoprivredi (NN 118/18) i ovoga Pravilnika.

(3) Nakon obavljenog inspekcijskog nadzora iz stavka 2. ovoga članka, Poljoprivredna inspekcija će Ministarstvu dostaviti izvješće s rezultatima provedenog nadzora.

(4)Ako poljoprivredna inspekcija tijekom nadzora utvrdi da proizvođačka organizacija ne ispunjava jedan ili više uvjeta ili u slučaju utvrđenih nepravilnosti u primjeni odredbi iz Glave II Poglavlja III Uredbe (EU) br. 1308/2013, članka 60. stavka 7. Zakona o poljoprivredi (NN 118/18) i ovoga Pravilnika postupit će u skladu s člankom 166. stavkom 1., podstavkom 1. Zakona o poljoprivredi (NN 118/18) te izdati rješenje i o tome obavijestiti Ministarstvo.

(5) Ako proizvođačka organizacija ne otkloni nedostatke i nepravilnosti u roku određenom rješenjem iz stavka 4. ovoga članka, poljoprivredna inspekcija postupit će u skladu s člankom 167. stavkom 1. podstavkom 4. Zakona o poljoprivredi (NN 118/18) i Ministarstvu predložiti ukidanje rješenja o priznavanju proizvođačke organizacije.

(3) Odredbe ovoga članka primjenjuju se i na ostale oblike udruženja proizvođača navedene u članku 3. ovoga Pravilnika.

*Praćenje, obavještavanje i izvještavanje*

Članak 15.

1. Priznata proizvođačka organizacija, u svrhu utvrđivanja ispunjavanja uvjeta za priznavanje obvezna je Ministarstvu dostavljati sve podatke navedene u člancima 4., 5. i 6. ovoga Pravilnika te podatke o proizvodnji, stavljanju na tržište i aktivnostima koje proizvođačka organizacija provodi u svrhu postizanja ciljeva.
2. Podaci iz stavka 1. ovoga članka dostavljaju se jednom kvartalno putem notifikacijskog obrasca koji se nalazi u Prilog IV i sastavni je dio ovoga Pravilnika.
3. U slučaju nastanka promjena podataka iz stavka 1. ovoga članka proizvođačka organizacija obvezna je u roku od 15 radnih dana pisanim putem (poštom ili e-poštom) obavijestiti Ministarstvo o svim nastalim promjenama.
4. Ako se na temelju dostavljenih podataka iz stavka 1. ovoga članka uoče nesukladnosti i nepravilnosti s odredbama članaka 5. i 6. ovoga Pravilnika, Ministarstvo može zatražiti provedbu inspekcijskog nadzora radi utvrđivanja istih u svrhu ispunjavanja uvjeta za priznavanje proizvođačke organizacije.
5. U slučaju nepoštivanja roka navedenog u stavku 3. ovoga članka, Ministarstvo može zatražiti provedbu inspekcijskog nadzora.
6. Ministarstvo će o svakoj odluci o dodjeli, odbijanju ili povlačenju priznavanja proizvođačke organizacije, udruženja proizvođačkih organizacija i sektorske organizacije tijekom prethodne kalendarske godine obavijestiti Europsku komisiju do 31. ožujka svake godine.

*Ukidanje priznavanja*

Članak 16.

(1) U slučaju neusklađenosti s odredbama navedenim u Glavi II Poglavlja III Uredbe (EU) br. 1308/2013, članka 60. stavka 7. Zakona o poljoprivredi (NN 118/18) kao i odredbama ovoga Pravilnika, Ministarstvo će rješenjem ukinuti rješenje o priznavanju iz članka 7. stavka 4. ovoga Pravilnika.

(2) Rješenje iz stavka 1. ovoga članka, Ministarstvo će donijeti u sljedećim slučajevima:

 a) na Zahtjev proizvođačke organizacije u skladu s člankom 60. stavkom 5. podstavkom 3. Zakona o poljoprivredi,

b) na prijedlog poljoprivredne inspekcije u skladu s člankom 167. stavkom 4. Zakona o poljoprivredi.

 (3) U slučaju da proizvođačka organizacija, udruženja proizvođačkih organizacija i sektorske organizacije, transnacionalne i njihove udruženja ne ispunjavaju sve uvjete ili u slučaju utvrđenih nepravilnosti u primjeni mjera iz članka 16. stavka 2. ovoga Pravilnika Ministarstvo može povući priznanje u skladu s člankom 154. stavkom 4. (c) i člankom 163. stavkom 3. (d) Uredbe (EU) br. 1308/2013.

(4) Odredbe stavaka 1. i 2. ovoga članka primijenit će se i na udruženja proizvođačkih organizacija i sektorske organizacije, transnacionalne i njihova udruženja.

PRIJELAZNE I ZAVRŠNE ODREDBE

Članak 17.

(1) Stupanjem na snagu ovoga Pravilnika prestaju važiti odredbe Pravilnika o priznavanju i potporama za početak rada proizvođačkih organizacija („Narodne novine“ br. 81/15, 97/15, 100/15, 101/15, 124/15, 88/16 i 49/17).

(2) Proizvođačke organizacije priznate na temelju Pravilnika o priznavanju i potporama za početak rada proizvođačkih organizacija („Narodne novine“ br. 81/15, 97/15, 100/15, 101/15, 124/15, 88/16 i 49/17) dužne su uskladiti se s odredbama ovoga Pravilnika u roku od 24 mjeseca od dana stupanja na snagu.

Članak 21.

Ovaj Pravilnik stupa na snagu prvog dana od dana objave u »Narodnim novinama«.

Zagreb,

**Ministrica poljoprivrede**

 **mr. sc. Marija Vučković**

**PRILOG I**

**Zahtjev se šalje elektroničkim putem na e-mail adresu** **PO.HR@mps.hr** **te poštanskim putem na adresu:**

**MINISTARSTVO POLJOPRIVREDE**

**Ulica grada Vukovara 78**

**10 000 ZAGREB**

**ZAHTJEV ZA PRIZNAVANJE**

**PROIZVOĐAČKE ORGANIZACIJE/UDRUŽENJA PROIZVOĐAČKIH ORGANIZACIJA**

|  |
| --- |
| **PODACI O PODNOSITELJU ZAHTJEVA** |
| naziv pravnog subjekta koji podnosi zahtjev  |  |
| MBS, OIB pravnog subjekta | MBS | OIB |
| adresa sjedišta pravnog subjekta(ulica, kućni broj, poštanski broj i mjesto) |  |
| telefonski broj i broj faksa |  |
| e-mail adresa |  |
| županija |  |
| pravni oblik subjekta - podnositelja |  |
| fizička osoba koja podnosi Zahtjev  | Ime i prezime | OIB |
| Status podnositelja Zahtjeva u pravnoj osobi |
|  voditelj proizvođačke organizacije  | Ime i prezime | OIB |
| Status (član proizvođač/ne proizvođač, neovisna osoba) |
| datum osnivanja pravnog subjekta koji podnosi Zahtjev  |  |
| naziv banke i IBAN |  |

|  |
| --- |
| **SEKTOR I PROIZVOD(I) ZA KOJI SE TRAŽI PRIZNAVANJE** |
| **SEKTOR za koji se traži priznavanje** |  | ***oblik u kojem se proizvod stavlja na tržište*** | ***oznaka KN i naziv proizvoda (Prilog I Uredbe (EU) br. 1308/2013)*** | ***% oblika proizvoda koji se stavlja na tržište*** |
|  | **ANIMALNI****sektori** | 1. ☐žive životinje  |  |  |
| 2. ☐svježe |  |  |
| 3. ☐prerađevine  |  |  |
| 4. ☐kombinacija 1, 2 i 3 |  |  |
| **BILJNI** **sektori** | ***oblik u kojem se proizvod stavlja na tržište*** |  |  |
| 1. ☐svježe |  |  |
| 2. ☐isključivo za preradu  |  |  |
| 3. ☐kombinacija 1, 2 |  |  |
| **PRERAĐEVINE voća i povrća** |  |  |  |
|  |  |
|  |  |
|  |  |
|  |  |
| **SEKTOR DRUGIH PROIZVODA** |  |  |  |
|  |  |  |
|  |  |  |
|  |  |  |

|  |
| --- |
| **MINIMALNI UVJETI ZA PRIZNAVANJE** |
| **Ukupan broj članova prilikom podnošenja Zahtjeva**  | PROIZVOĐAČI  |  |
| NEPROIZVOĐAČI |  |
|  **Ukupna proizvodnja, količina i vrijednost proizvodnje**  |
| referentno razdoblje1 \* | površina (ha)2 | broj grla, kljunova, košnica3  | količina proizvodnje (t)4 | količina utržene proizvodnje (t)5 | vrijednost utržene proizvodnje (HRK)6 |
|  |  |  |  |  |  |
| 1) potrebno je navesti minimalno 12 - mjesečno razdoblje za godinu koja prethodi godini u kojoj se podnosi Zahtjev (datum početka – kraj referentnog razdoblja)2) potrebno je navesti površine pod kulturama (proizvod) u sektoru za koji se traži priznavanje 3) potrebno je navesti broj grla, kljunova, košnica4) potrebno je navesti količinu proizvedenog proizvoda u tonama u referentnom razdoblju5) potrebno je navesti količinu prodanog proizvoda u tonama u referentnom razdoblju6) potrebno je navesti vrijednost koja je proizašla iz prodaje proizvoda***\* Za sektor voća i povrća navesti referentno razdoblje u skladu s čl. 8. Pravilnika.*** |

|  |
| --- |
| **DIJELOVI STATUTA PROIZVOĐAČKE ORGANIZACIJE** |
|  | **DA** | **NE** | **(navesti br. članka u Statutu)** |
| obaveza članova da primjenjuju pravila koja je proizvođačka organizacija donijela u vezi s izvještavanjem o proizvodnji, proizvodnjom, stavljanjem na tržište i zaštitom okoliša |  |  |  |
| obaveza članova da su članovi samo jedne proizvođače organizacije za pojedini proizvod osim u slučaju kada imaju dvije različite proizvodne jedinice smještene na različitim zemljopisnim područjima |  |  |  |
| obaveza članova da pružaju informacije koje proizvođačka organizacija traži za potrebe statistike |  |  |  |
| postupci za utvrđivanje, donošenje i izmjenu pravila koja je proizvođačka organizacija donijela u vezi s izvješćivanjem o proizvodnji, stavljanjem na tržište i i zaštitom okoliša |  |  |  |
| obveza članova na financijske doprinose nužne za financiranje proizvođačke organizacije |  |  |  |
| pravila koja članovima proizvođačke organizacije omogućuju da na demokratičan način nadziru svoju organizaciju i njezine odluke |  |  |  |
| kazne za kršenje statutarnih obveza, posebno za neplaćanje financijskih doprinosa |  |  |  |
| pravila o primanju novih članova i minimalnom trajanju članstva koje ne može biti kraće od godine dana |  |  |  |
| pravila o članovima koji nisu proizvođači  |  |  |  |
| računovodstvena pravila i proračunska pravila nužna za djelovanje proizvođačke organizacije |  |  |  |

|  |
| --- |
| **DOKUMENTI U PRILOGU ZAHTJEVA ZA PRIZNAVANJE** |
|  | **DA** | **NE** |
| 1. | Statut (ovjerena preslika) |  |  |
| 2. | Izvadak iz Sudskog registra Trgovačkog suda ne stariji od 3 mjeseca (preslika) |  |  |
| 3. | Potvrda banke o postojanju tekućeg ili žiro računa |  |  |
| 4. | Potpisni karton |  |  |
| 5. | Izjava osobe ovlaštene za zastupanje (potpisana i ovjerena) |  |  |
| 6. | Upravna pristojba |  |  |
| 7. | Dokaz o vrijednosti utržene proizvodnje |  |  |
| 8. | Dokaz o obujmu proizvodnje |  |  |
| 9. | Plan rada |  |  |

**Izjava osobe ovlaštene za zastupanje**

Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ svojim potpisom jamčim, da:

 (ime i prezime osobe ovlaštene za zastupanje)

* smo upoznati s postupkom priznavanja i rada proizvođačke organizacije u skladu sa zakonodavstvom
* su svi podaci u Zahtjevu i prilozima istiniti i točni
* ćemo obavijestiti ministarstvo nadležno za poljoprivredu u pisanom obliku o svim promjenama u roku od 15 radnih dana od datuma nastupanja istih, posebno o promjenama u minimalnim kriterijima za priznavanje (broju članova i vrijednosti utržive proizvodnje/obujmu proizvodnje)
* smo likvidni i da nad našom imovinom nema zaduženja
* ćemo članstvu pružati adekvatnu stručnu i tehničku pomoć u ostvarivanju ciljeva
* ćemo u potpunosti surađivati s nadležnim tijelima i davati podatke koji će se tražiti u procesu priznavanja i tokom kasnijeg praćenja rada
* će proizvođačka organizacija i svi članovi dopustiti obavljanje nadzora i kontrola (dokumentacije, evidencija, opreme i objekata)
* će proizvođačka organizacija svake godine dostaviti ministarstvu nadležnom za poljoprivredu godišnji izvještaj o radu s računovodstvenim podacima i podacima o članstvu
* će članovi proizvođači poštivati načela višestruke sukladnosti i standarda kvalitete

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (mjesto i datum)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis osobe ovlaštene za zastupanje i pečat)

|  |
| --- |
| **INFORMACIJE O ČLANOVIMA** |
|  | naziv proizvođača iz čl. 2 stavka 1. | PROIZVOĐAČ NEPROIZVOĐAČ | adresa(ulica, kućni broj, poštanski broj i mjesto) | MBS | OIB pravne/ fizičke osobe | OIB odgovorne osobe u pravnoj osobi | datum pristupanjapravnoj osobi koja podnosi zahtjev | površina (ha) | proizvodnja u referentnom razdoblju (t)1 | utržive vrijednosti proizvodnje proizvoda u referentnom razdoblju (HRK)2 | % prodaje kroz proizvođačku organizaciju |
| 1. |  |  |  |  |  |  |  |  |  |  |  |
| 2. |  |  |  |  |  |  |  |  |  |  |  |
| 3. |  |  |  |  |  |  |  |  |  |  |  |
| 4. |  |  |  |  |  |  |  |  |  |  |  |
| 5. |  |  |  |  |  |  |  |  |  |  |  |
| 6. |  |  |  |  |  |  |  |  |  |  |  |
| 7. |  |  |  |  |  |  |  |  |  |  |  |
| 8. |  |  |  |  |  |  |  |  |  |  |  |
| 9. |  |  |  |  |  |  |  |  |  |  |  |
| 10. |  |  |  |  |  |  |  |  |  |  |  |
| 11. |  |  |  |  |  |  |  |  |  |  |  |

1) potrebno je navesti količinu proizvedenog proizvoda u tonama u referentnom razdoblju minimalno 12 - mjesečno razdoblje za godinu koja prethodi godini u kojoj se podnosi Zahtjev, iznimka sektor voća i povrća

2) potrebno je navesti utrživu vrijednost proizvodnje proizvoda u referentnom razdoblju

|  |
| --- |
| **ZAJEDNIČKA PROIZVODNA INFRASTRUKTURA** |
| objekti (kapacitet, površina)strojevi (obrada tla, aplikacija pesticida, transportna sredstva)oprema  | u vlasništvu / u najmuu vlasništvu članaugovorena uslugaostalo | godinaproizvodnje/gradnje |
|  |  |  |
|  |  |  |
|  |  |  |
|  |  |  |
|  |  |  |

**PRILOG II**

**Zahtjev se šalje elektroničkim putem na e-mail adresu** **PO.HR@mps.hr** **te poštanskim putem na adresu:**

**MINISTARSTVO POLJOPRIVREDE**

**Ulica grada Vukovara 78**

**10 000 ZAGREB**

**ZAHTJEV ZA PRIZNAVANJE**

**SEKTORSKE ORGANIZACIJE**

|  |
| --- |
| **PODACI O PODNOSITELJU ZAHTJEVA** |
| naziv pravnog subjekta koji podnosi zahtjev - podnositelja | MBS | OIB |
| adresa sjedišta pravnog subjekta(ulica, kućni broj, poštanski broj i mjesto) |  |
| telefonski broj i broj faksa |  |
| e-mail adresa |  |
| županija |  |
| pravni oblik - podnositelja |  |
| fizička osoba koja podnosi Zahtjev | Ime i prezime | OIB |
| Status podnositelja u pravnoj osobi |
| direktor (voditelj) proizvođačke organizacije  | Ime i prezime | OIB |
| Status (član proizvođač/ne proizvođač, neovisna osoba) |
| nazivi proizvođačkih organizacija/udruženja proizvođačkih organizacija u sastavu  |  | OIB |
| gospodarska djelatnost |  |
|  |  |
| datum osnivanja pravnog oblika podnositelja |  |

**PRILOG III**

***SADRŽAJ PLANA RADA***

1. **PODACI O PRAVNOM SUBJEKTU (OSOBA)**
2. **POLAZIŠTE**
	1. Nastanak ideje o osnivanju proizvođačke organizacije
	2. Vizija aktivnosti proizvođačke organizacije
	3. Ciljevi proizvođačke organizacije (jedan ili više od ciljeva navedenih u članku 4. stavak 2. podstavka (e) ovoga Pravilnika)
	4. Aktivnost koje proizvođačka organizacija planira provesti kako bi ostvarila utvrđene cilj/eve iz točke 2.3.
3. **POSLOVANJE**
	1. Sažeti opis poslovanja proizvođačke organizacije
		1. Kronološki opis dosadašnjih aktivnosti od osnivanja do podnošenja zahtjeva za priznavanje u pogledu:
* osnivanja, registracije, donošenja statuta
* strukture i broja postojećih zaposlenika
* opis postojeće administrativne opremljenosti i stanje raspoloživog radnog (administrativnog) prostora u kojem djeluje proizvođačka organizacija
* opis postojeće i tehnološke opremljenosti i infrastrukture proizvođačke organizacije (raspoloživa oprema za proizvodnju, pripremu i preradu proizvoda te skladištenje i prodaju)
* broj članova proizvođačke organizacije i vrijednost utržive proizvodnje
* opis postojećeg stanja u pogledu trženja proizvoda članova proizvođačke organizacije
	1. Sažeti opis dosadašnjeg poslovanja članova proizvođačke organizacije
	2. Opis planiranog poslovanja i aktivnosti proizvođačke organizacije nakon proteka petogodišnjeg razdoblja odobrenog poslovnog plana
* planirana struktura i broj zaposlenika
* opis planirane administrativne opremljenosti i stanje planiranog radnog (administrativnog) prostora u kojem djeluje proizvođačka organizacija
* opis planirane tehnološke opremljenosti i infrastrukture proizvođačke organizacije (raspoloživa oprema za proizvodnju, pripremu i preradu proizvoda te skladištenje i prodaju)
* planirani broj članova proizvođačke organizacije i vrijednost utržive proizvodnje ili obujam proizvodnje
* opis planiranog stanja u pogledu trženja proizvoda članova proizvođačke organizacije
1. **LOKACIJA**
	1. Opis zemljopisnog područja djelovanja proizvođačke organizacije
2. **ANALIZA TRŽIŠTA**
	1. Tržište nabave
	2. Tržište prodaje

**PRILOG IV**

**Prilog IV poslati elektroničkim putem na e-mail adresu** **PO.HR@mps.hr**

|  |
| --- |
| **NOTIFIKACIJSKI OBRAZAC****KVARTALNO IZVJEŠĆE (upisati kvartal, godinu)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **PROIZVOĐAČKA ORGANIZACIJA (naziv)** |
| **BROJ ČLANOVA**  |   |
| **POPIS ČLANOVA** | **OIB** |
| **ime i prezime****naziv člana proizvođačke organizacije koji je PROIZVOĐAČ/****NEPROIZVOĐAČ**  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **PROMJENE U ČLANSTVU PROIZVOĐAČKE ORGANIZACIJE** |
| **NOVI ČLANOVI** | **ČLANOVI KOJI SU NAPUSTILI PROIZVOĐAČKU ORGANIZACIJU** |
| ime i prezimenaziv člana proizvođačke organizacije koji je PROIZVOĐAČ/NEPROIZVOĐAČ | OIB | ime i prezimenaziv člana proizvođačke organizacije koji je PROIZVOĐAČ/NEPROIZVOĐAČ | OIB |
|  |  |  |  |
|  |  |  |  |
|  |  |  |  |
|  |  |  |  |

**NOTIFIKACIJSKI OBRAZAC**

**KVARTALNO IZVJEŠĆE** (upisati kvartal, godinu)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **SEKTOR** | **PROIZVOD** | **POVRŠINA POD KULTUROM (ha)** | **UTRŽENA VRIJEDNOST PROIZVODA (HRK) - ukupno** | **PROIZVOD NAMIJENJEN PRODAJI U SVJEŽEM STANJU (t)** | **PROIZVOD NAMIJENJEN PRERADI (t)** |
|  | utržena vrijednost | količina(t) | utržena vrijednost | količina(t) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |